આટલા વર્ષોથી સુધી દેશની રાજનિતીમાં રહેલા દિગ્વિજયસિંહ મુર્ખ તો નથી પણ આ પ્રકારના નિવેદન કેમ કરે છે તે સમજાતુ નથી. દેશભરની પોલીસ આંતકવાદીઓના નામે ગુંડાઓને ઠાર કરે છે તે કોઈ નવી વાત નથી. પરંતુ દિલ્હીના બાટલા હાઉસ એન્કાઉન્ટર કેસમાં પણ દિગ્વિજયસિંહ કુદી પડ્યા હતા. આવી ભુલો રાહુલ ગાંધીએ પણ કરી હતી, ભારતીય લશ્કર દ્વારા સર્જિકલ સ્ટ્રાઈક કરવામાં આવી ત્યારે રાહુલ ગાંધીએ પણ પુરાવા માંગ્યા હતા. ખરેખર કેન્દ્રમાં કોઈ પણ પક્ષની સરકાર હોય ભારતીય લશ્કર પડોશી દેશની સરહદમાં ઘુસી આવા સિક્રેટ ઓપરેશન પાર પાડતી હોય છે.